CELEX: 32019D0241
Language: hu
Date: 2019-02-06 00:00:00
Title: A Bizottság (EU) 2019/241 végrehajtási határozata (2019. február 6.) a 2007/703/EK határozatnak, valamint az (EU) 2017/2452 és az (EU) 2018/1109 végrehajtási határozatnak az engedély jogosultjának képviselője tekintetében történő módosításáról (az értesítés a C(2019) 748. számú dokumentummal történt) (EGT-vonatkozású szöveg.)

11.2.2019   
               
               
                  HU
               
               
                  Az Európai Unió Hivatalos Lapja
               
               
                  L 39/14
               
            
         A BIZOTTSÁG (EU) 2019/241 VÉGREHAJTÁSI HATÁROZATA
         (2019. február 6.)
         a 2007/703/EK határozatnak, valamint az (EU) 2017/2452 és az (EU) 2018/1109 végrehajtási határozatnak az engedély jogosultjának képviselője tekintetében történő módosításáról
         
            
               (az értesítés a C(2019) 748. számú dokumentummal történt)
            
         
         (Csak az angol, a francia és a holland nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 21. cikke (2) bekezdésére,
         mivel:
         
                     (1)
                  
                  
                     Az egyesült királysági székhelyű Dow AgroSciences Ltd. és Dow AgroSciences Europe Ltd. a Dow AgroSciences LLC és a Mycogen Seeds uniós képviselője a 2007/703/EK bizottsági határozat (2), valamint az (EU) 2017/2452 (3) és az (EU) 2018/1109 bizottsági végrehajtási határozat (4) hatálya alá tartozó géntechnológiával módosított élelmiszerek és takarmányok tekintetében. Az említett határozatok hatálya alá tartozó engedélyek tekintetében a belgiumi székhelyű Pioneer Overseas Corporation a Pioneer Hi-Bred International Inc. uniós képviselője.
                  
               
                     (2)
                  
                  
                     2018. szeptember 13-án kelt levelében a Dow AgroSciences Europe az Egyesült Királyság Európai Unióból való kilépésével összefüggésben kérelmezte a Bizottságnál, hogy az érintett géntechnológiával módosított élelmiszerek és takarmányok tekintetében képviseletét a franciaországi székhelyű Dow AgroSciences Distribution S.A.S. láthassa el a Dow AgroSciences Ltd. és a Dow AgroSciences Europe Ltd. helyett. 2018. október 12-i levelében a Dow AgroSciences LLC tisztázta, hogy a Dow AgroSciences Europe, a Dow AgroSciences Ltd. és a Dow AgroSciences Europe Ltd. ugyanaz a jogi személy. A Dow AgroSciences Distribution S.A.S. 2018. szeptember 7-i levelében megerősítette, hogy egyetért a képviselet átruházásával.
                  
               
                     (3)
                  
                  
                     A kívánt változtatások pusztán adminisztratív jellegűek, ezért nem vonják maguk után az érintett termékek újbóli értékelését. Ugyanez vonatkozik az érintett engedélyezési határozatok címzettjeire is, amelyeket szintén ennek megfelelően kell kiigazítani.
                  
               
                     (4)
                  
                  
                     A 2007/703/EK határozatot, valamint az (EU) 2017/2452 és az (EU) 2018/1109 bizottsági végrehajtási határozatot ezért ennek megfelelően módosítani kell.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2007/703/EK határozat módosításai
            A 2007/703/EK határozat a következőképpen módosul:
            
                        1.
                     
                     
                        a 6. cikk (1) bekezdésének b) pontja helyébe a következő szöveg lép: „Dow AgroSciences Distribution S.A.S. (Franciaország), a Mycogen Seeds (Amerikai Egyesült Államok) képviseletében”;
                     
                  
                        2.
                     
                     
                        a 8. cikk b) pontja helyébe a következő szöveg lép: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Franciaország”;
                     
                  
                        3.
                     
                     
                        a melléklet a) pontja a következőképpen módosul:
                        
                                    a)
                                 
                                 
                                    a „Dow AgroSciences Europe Ltd.” név helyébe a „Dow AgroSciences Distribution S.A.S.” név lép;
                                 
                              
                                    b)
                                 
                                 
                                    a „European Development Centre, 3 Milton Park, Abingdon, Oxon OX14 4RN, Egyesült Királyság” cím helyébe a „6, rue Jean Pierre Timbaud, 78180 Montigny-le-Bretonneux, Franciaország” cím lép.
                                 
                              
                  
         
            2. cikk
            Az (EU) 2017/2452 végrehajtási határozat módosításai
            Az (EU) 2017/2452 végrehajtási határozat a következőképpen módosul:
            
                        1.
                     
                     
                        a 7. cikk (1) bekezdésének b) pontja helyébe a következő szöveg lép: „Dow AgroSciences Distribution S.A.S. (Franciaország), a Dow AgroSciences LLC (Amerikai Egyesült Államok) képviseletében”;
                     
                  
                        2.
                     
                     
                        a 9. cikk b) pontja helyébe a következő szöveg lép: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Franciaország”;
                     
                  
                        3.
                     
                     
                        a melléklet a) pontja a következőképpen módosul:
                        
                                    a)
                                 
                                 
                                    a „Dow AgroSciences Europe Ltd.” név helyébe a „Dow AgroSciences Distribution S.A.S.” név lép;
                                 
                              
                                    b)
                                 
                                 
                                    a „European Development Centre, 3B Park Square, Milton Park, Abingdon, Oxon OX14 4RN, Egyesült Királyság” cím helyébe a „6, rue Jean Pierre Timbaud, 78180 Montigny-le-Bretonneux, Franciaország” cím lép.
                                 
                              
                  
         
            3. cikk
            Az (EU) 2018/1109 végrehajtási határozat módosításai
            Az (EU) 2018/1109 végrehajtási határozat a következőképpen módosul:
            
                        1.
                     
                     
                        a 7. cikk (1) bekezdésének b) pontja helyébe a következő szöveg lép: „Dow AgroSciences Distribution S.A.S. (Franciaország), a Dow AgroSciences LLC (Amerikai Egyesült Államok) képviseletében”;
                     
                  
                        2.
                     
                     
                        a 9. cikk b) pontja helyébe a következő szöveg lép: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Franciaország”;
                     
                  
                        3.
                     
                     
                        a melléklet a) pontja a következőképpen módosul:
                        
                                    a)
                                 
                                 
                                    a „Dow AgroSciences Europe Ltd.” név helyébe a „Dow AgroSciences Distribution S.A.S.” név lép;
                                 
                              
                                    b)
                                 
                                 
                                    a „European Development Centre, 3B Park Square, Milton Park, Abingdon, Oxon OX14 4RN, Egyesült Királyság” cím helyébe a „6, rue Jean Pierre Timbaud, 78180 Montigny-le-Bretonneux, Franciaország” cím lép.
                                 
                              
                  
         
            4. cikk
            Címzettek
            E határozat címzettjei a következők:
            
                        a)
                     
                     
                        Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Franciaország; és
                     
                  
                        b)
                     
                     
                        Pioneer Overseas Corporation, Avenue des Arts 44, B-1040 Brüsszel, Belgium.
                     
                  
         
            Kelt Brüsszelben, 2019. február 6-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 268., 2003.10.18., 1. o.
         
         
            (2)  A Bizottság 2007/703/EK határozata (2007. október 24.) a géntechnológiával módosított 1507xNK603 kukoricát (DAS-Ø15Ø7-1xMON-ØØ6Ø3-6) tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről (HL L 285., 2007.10.31., 47. o.).
         
            (3)  A Bizottság (EU) 2017/2452 végrehajtási határozata (2017. december 21.) a géntechnológiával módosított 1507 (DAS-Ø15Ø7-1) kukoricát tartalmazó, abból álló vagy abból előállított termékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról (HL L 346., 2017.12.28., 25. o.).
         
            (4)  A Bizottság (EU) 2018/1109 végrehajtási határozata (2018. augusztus 3.) a géntechnológiával módosított 59122 (DAS-59122-7) kukoricát tartalmazó, abból álló vagy abból előállított termékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról (HL L 203., 2018.8.10., 7. o.).